**ПРОЕКТ**

**УСТРОЙСТВЕН ПРАВИЛНИК**

**НА**

**ОБЩИНСКИ КУЛТУРЕН ИНСТИТУТ**

**„ОБЩИНСКИ ДРАМАТИЧЕН ТЕАТЪР - КЮСТЕНДИЛ“**

**Глава първа**

**ОБЩИ ПОЛОЖЕНИЯ**

**Чл.1**.(1) Този правилник урежда устройството и дейността на Общински културен институт „Общински драматичен театър – Кюстендил“( наричан по нататък за краткост „Театъра“).

(2)“Театъра“ е самостоятелно юридическо лице, със статут на Общински културен институт, съгласно Закона за закрила и развитие на културата.Той е второстепенен разпоредител с бюджет към Община Кюстендил.

(3)“Театъра“ определя самостоятелно своите задачи и структура съобразно предмета на дейността си.

(4)“Театъра“ е със седалище и адрес на управление: Община Кюстендил, гр. Кюстендил, бул.България № 26А, п.к.2500

(5) Предметът на дейност на “Театъра“ е:

* създаване и разпространение на драматични и куклени театрални спектакли и представянето им пред публика в страната и чужбина.
* прожектиране на български и чуждестранни пълнометражни и късометражни филми пред публика в Киносалона на “Театъра“

(6)“Театъра“ осъществява своята дейност в сградата на посочения в предходната точка адрес, разполагаща със следните сцени:

* Голяма сцена
* Малка сцена
* Киносалон

“Театъра“ може да осъществява своята дейност и в други зали/сцени, в случаите на извършване на ремонтни дейности в сградата и/или по други причини.

(7) “Театъра“ е създаден с Решение на Общински съвет Кюстендил, след съгласуване с Министъра на културата, той може да бъде преобразуван или закриван по същия ред.

**Глава втора**

**УСТРОЙСТВО И УПРАВЛЕНИЕ**

**Чл.2.**  (1)“Театъра“ се управлява от Директор, който:

**1.**представлява “Театъра“ пред всички държавни органи , физически и юридически лица в страната и чужбина;

**2.**организира и ръководи дейността на “Театъра“

**3**. утвърждава длъжностното и поименното щатно разписание, съгласно утвърдена от Кмета на Община Кюстендил численост на персонала.

**4.**утвърждава правилник за вътрешния трудов ред и вътрешни правила за работна заплата, утвърждава длъжностните характеристики на служителите, правилата за организацията на художествено-творческия процес, безопасността на труда, противопожарната охрана, експлоатацията на движимото и недвижимо имущество на “Театъра“ .

**5.**сключва договори за финансиране на проекти и други инициативи, утвърждава формите и начините на отчетане на реализираната дейност и контролира нейното изпълнение.

**6.**сключва, изменя и прекратява трудови договори на работниците и служителите в “Театъра“

**7.**определя размера на  материалните стимули за служителите, в съответствие с наличните средства и нормативните изисквания.

**(2)**Функциите на директора в негово отсъствие се изпълняват от определен от него служител на “Театъра“ със заповед за всеки конкретен случай .

**Чл.3** “Театъра“ е структуриран в 3 (три) сектора: Административен, Художествено-творчески, Технически .

(1) Сектор „Административен“ се ръководи от Директора и се състои от следните длъжности:

1. Главен счетоводител
2. Касиер-домакин
3. Артистичен секретар, личен състав
4. Билетопродавачи

(2) Сектор „ Художествено-творски“ се ръководи от Директора и се състои от следните длъжности:

1. Актьори
2. Режисьор
3. Художник-изпълнител
4. Осветител
5. Звукооформител
6. Втори асистент на режисьора
7. Завеждащ постановъчна част, реквизид,гардероб,оръжейник

(3) Сектор „Технически“ се ръководи от Директора и се състои от следните длъжнасти:

1. Дърводелец, сценичен работник
2. Огняр, помощник осветител
3. Киномеханици
4. Хигиенисти
5. Портиер
6. Шофьор

**Глава трета**

**ОРГАНИЗАЦИЯ НА РАБОТАТА НА „ТЕАТЪРА“**

**Чл.4**.(1) Цялостната организация на работата е подчинена на предмета на дейност на “Театъра“, посочена в чл.1. (4) от настоящия Правилник.

(2) Работата в “Театъра“ се организира по реда на посочените в този Правилник задължения, отговорности, разпределение на дейностти и функционални връзки.

**Чл.5**.(1) Дейноста на “Театъра“ се разполага в рамките на театралния сезон, който започва на 15 септември текущата година и завършвя на 15 юли през следващата година, а през останалото време се подготвят спектакли за предстояща реализация.

(2) Началото и краят на театралния сезон могат да бъдат определени и на други дати по преценка на Директора.

(3) “Театъра“ изнася представления за публика в рамките на театралния сезон.

(4) По изключения могат да се изнасят представления извън рамките на театралния сезон.

**Чл.6.(**1) Началото на работа на всяка постановка се определя със заповед на Директора, в която се посочват: заглавието и автора на пиесата, режисьорът- постановчик, сценографът, композиторът (музикалният оформител), разпределението на ролите, имената на участниците от помощните служби, датата на началото на репетециите и на премиерното представление.

(2) Преди началото на работата режисьора-постановчик предава технически фиш с график на репетициите.

(3) На техническа конференция, която се провежда най-късно след първата репетиция, се уточняват всички технически и финансови параметри на материалната част на постановката, на база на утвърден от Директора проект на сценографа.

(4) В съотвествие с определените от режисьора-постановчик срокове се провеждат: монтировъчна, осветителна, звучителна, костюмна репетиция и премиерно представление.

**Чл.7.(**1) Представленията на “Театъра“ се планират в седмични и месечни програми.

(2) Седмичните и месечните програми се подготвят от Артистичния секретар и се утвърждават от Директора.

(3) За всички служители на “Театъра“ седмичните и месечните програми имат силата на заповед на Директора.

**Чл.8.**(1) Работното време на “Театъра“ е различно за различните служби ,във връзка с характера на работа.

(2) Администрацията работят от 09:00ч до 18:00ч., с обедна почивка от 12:00ч. до 13:00 ч.

(3) Работещите в Киносалона работят от 10:00ч. до 23:00 ч., с обедна почивка от 12:00ч. до 13:00 ч., на смени по утвърден график от Директора на “Театъра“ .

(4) Времето на репетиците се отразява в седмичните и месечните програми, утвърдени от Директора.

(5) Редовните вечерни представления започват от 19:00 ч.

**Глава четвърта**

**ИМУЩЕСТВО И ФИНАНСИРАНЕ**

**Чл.9.**(1) Имуществото на „Театъра“ се състои от:

1. Сграден фонд – общинска собственост
2. Движими вещи
3. Парични средства
4. Права върху обекти на интелектуалната собстгвеност
5. Дарения, спонсорства, завещания и други.

(2) „Театъра“ се финансира от :

1. Бюджета на Община Кюстендил, като размерът на субсидията за съответната година на „Театъра“ не може да бъде по- малка от този през предходната година, съгласно Закона за развитие и закрила на културата, независимо от реализираните приходи от дейността му.
2. Целеви средства от други ведомства, институции и организации, от държавни и други фондове.
3. Дарения, спонсорства, завещания от физически и юридически лица, от други източници определени със Закон или Акт на Министерски съвет.

(3) Бюджетни средства:

1. Директорът на „Театъра“ удвърждава изготвения от Главния счетоводител проекто-бюджет за следващата финансова година, като част от бюджета на Община Кюстендил, съгласуван с Дирекция „Финанси“ на Община Кюстендил, който се разглежда и утвърждава с Решение на Общински съвет Кюстендил.
2. Бюджетните средства се предоставят на „Театъра“ чрез пряко финансиране от общинския бюджет.
3. Бюджетните средства се използват само по предназначение, съгласно одобрения от Общински съвет бюджет на „Театъра“ за съответната година.
4. Директорът и Главния счетоводител на „Театъра“ се разпореждат със средствата съгласно процедурата за двоен подпис, регламентирана във вътрешните правила за финансово управление и контрол на „Театъра“ съгласно Закона за финансово управление и контрол в публичния сектор.

(4) Отчетност:

1. Счетоводната дейност на „Театъра“ се осъществява при спазване изискванията на Закона за счетоводството, Закона за публичните финанси и свързаните с тях нормативни актове, прилагайки на практика основните функции, задължения , отговорности, регламентирани в длъжностните характеристики на материално-отговорните лица.

**Глава пета**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

Настоящият устройствен правилник на Общински културен институт „Общински драматичен театър – Кюстендил“ е разработен

Правилникът е приет на основание чл.21, ал.1, т.23 и ал.2 във връзка с чл.27, ал.3 от ЗМСМА, чл.4, ал.2, т.1 и т.2 от ЗЗРК, чл.5, ал.1, т.23 и ал.2 от Правилника за организацията и дейността на Общински съвет – Кюстендил, неговите комисии и взаимодействието му с общинската администрация и Решение № ......................... на Общински съвет Кюстендил, прието на заседание от …….2022г., Протокол №……